CELEX: 62018CA0725
Language: bg
Date: 2020-01-30 00:00:00
Title: Дело C-725/18: Решение на Съда (седми състав) от 30 януари 2020 г. (преюдициално запитване от Grondwettelijk Hof — Белгия) — Anton van Zantbeek VOF/Ministerraad (Преюдициално запитване — Член 56 ДФЕС — Член 36 от Споразумението за Европейско икономическо пространство — Свободно предоставяне на услуги — Данък върху борсовите сделки, сключени или изпълнени в държава членка — Различно третиране в ущърб на получателите на услуги, които използват чуждестранни професионални посредници — Ограничаване — Обосноваване)

27.4.2020   
            
            
               BG
            
            
               Официален вестник на Европейския съюз
            
            
               C 137/18
            
         
      Решение на Съда (седми състав) от 30 януари 2020 г. (преюдициално запитване от Grondwettelijk Hof — Белгия) — Anton van Zantbeek VOF/Ministerraad
      (Дело C-725/18) (1)
      
      (Преюдициално запитване - Член 56 ДФЕС - Член 36 от Споразумението за Европейско икономическо пространство - Свободно предоставяне на услуги - Данък върху борсовите сделки, сключени или изпълнени в държава членка - Различно третиране в ущърб на получателите на услуги, които използват чуждестранни професионални посредници - Ограничаване - Обосноваване)
      (2020/C 137/23)
      Език на производството: нидерландски
      
         Запитваща юрисдикция
      
      Grondwettelijk Hof
      
         Страни в главното производство
      
      
         Жалбоподател: Anton van Zantbeek VOF
      
         Ответник: Ministerraad
      
         Диспозитив
      
      Член 56 ДФЕС и член 36 от Споразумението за Европейско икономическо пространство от 2 май 1992 г. трябва да се тълкуват в смисъл, че допускат правна уредба на държава членка, която въвежда данък върху борсовите сделки, сключени или изпълнени по нареждане на местно за тази държава членка лице от чуждестранен професионален посредник, и която води до ограничаване на свободното предоставяне на услугите, доставяни от такива професионални посредници, доколкото тази правна уредба предоставя на такова лице, подало нареждане, и на посочените професионални посредници улеснения — както по отношение на задълженията за деклариране, свързани с този данък, така и по отношение на плащането му — които налагат предели на това ограничение до необходимото за постигането на легитимните цели, преследвани от посочената правна уредба.
      
         (1)  ОВ C 44, 4.2.2019 г.